OSP ซื้อหุ้นกิจการร่วมค้า “คาลพิส โอสถสภา” สัดส่วน 60% มูลค่า 270 ลบ.
OSP ซื้อหุ้นกิจการร่วมค้า "คาลพิส โอสถสภา" สัดส่วน 60% มูลค่า 270 ลบ.
OSP ซื้อหุ้นกิจการร่วมค้า "คาลพิส โอสถสภา" สัดส่วน 60% มูลค่า 270 ลบ.
28 ม.ค. 2563

บริษัท โอสถสภา จำกัด (มหาชน) หรือ OSP แจ้งว่าบริษัทได้เข้าซื้อกิจการของ บริษัท คาลพิส โอสถสภา จำกัด (CO) ซึ่งเป็นกิจการร่วมค้าที่ปัจจุบันบริษัทถือหุ้นอยู่ 40% จาก Asahi Group Holdings Southeast Asia Pte. Ltd. (ASHSEA) หุ้นส่วนกิจการร่วมค้าที่ถือหุ้นสัดส่วน 60% ด้วยมูลค่าทั้งสิ้น 270 ล้านบาท ซึ่งจะมาจากกระแสเงินสดจากการดำเนินงานของบริษัท ส่งผลให้ภายหลังการทำรายการครั้งนี้จะถือหุ้นอยู่ทั้งหมด 100% ในบริษัทดังกล่าว
ทั้งนี้การเข้าลงทุนเพิ่มใน CO เพื่อสนับสนุนศักยภาพในการขยายธุรกิจและเพิ่มกำลังการผลิตผลิตภัณฑ์เครื่องดื่มของบริษัท โดยโรงงานของ CO จะถูกรวมเข้าเป็นส่วนหนึ่งของกำลังการผลิตทั้งหมดของบริษัท ซึ่งจะถูกนำไปใช้ประโยชน์อย่างเต็มอัตราเพื่อรองรับความต้องการในผลิตภัณฑ์ของโอสถสภาที่สูงขึ้น มูลค่าของรายการทั้งหมดอันรวมมูลค่าหุ้นและเงินกู้ยืมระหว่างบริษัทนี้ ก่อให้เกิดมูลค่าทางเศรษฐกิจ เพิ่มประสิทธิภาพการผลิตและเพิ่มอัตรากำไรให้กับบริษัท